Hy meen kulture wat nie erkenning gee aan hul digters nie, verloor hulle wese en raak stom. “In die samelewing hou bevooroordeling en onverdraagsaamheid die psige gevange. Poësie bied vryheid en inspireer jou gedagtes en gee jou verbeelding vrye teuels. Poësie bied ŉ taal en uitlaatklep aan die hart en siel. In baie opsigte het dit ŉ reddingsboei geword soos ons meer en meer verstrengel in die oorlading van tegnologie en inligting.”
Hierdie jaar word ŉ mentorskapprogram genaamd “Growing Poets” van stapel gestuur om ontluikende jong digters in die omgewing te identifiseer en te help. Daar is ŉ gedigtekompetisie vir digters 14 jaar tot 17 jaar wat deur die Worcester Standard tesame met McGregor Gedigtefees aangebied word. Besoek www.mcgregorpoetryfestival.co.za vir meer inligting.
Hierdie kompetisie is oop vir enige aspirant digter (18 jaar en ouer) wat nog nie ‘n bundel van hul eie gedigte gepubliseer het nie. Besoek www.mcgregorpoetryfestival.co.za vir meer inligting.
Die fees is die enigste van sy soort in Suid-Afrika – toegewy aan die antieke vorm van poësie. ŉ Geleentheid waar topdigters van Suid-Afrika saam met jong opkomende digters ŉ verskeidenheid aan besoekers bied. Luister na die groot Antjie Krog, en ontdek ook die spesiale nuwe talent onder andere Ansa Smit. Meer as 50 digters gaan hul beste kom aanbied.
McGregor is ‘n spesiale plek. ‘n Vallei suid-wes van Robertson, en met geen deurpad nie, word jy omvou deur berge en die beste natuurskoon. Die dorp het ‘n verskeidenheid historiese huise wat selfs die mees verveelde hom aan sal verlustig. Wingerde wat die dorp omring bring ŉ spesiale mistiek, wat jy geredelik ervaar wanneer jy daar aankom.
Gedigte gaan oor passie, en oor die naweek sal jy dit ondervind. Jy sal tot trane gedryf word. Emosies van opgewek tot woede. Jy sal lag en liefhê. Jy sal die passie van die digters ervaar en jou daarin verlustig.
Aan die einde van jou verblyf sal jy weet dat jy ‘n wonderlike tyd in ŉ magiese McGregor gehad het. Koester hierdie vreugde!
As jy jouself wil uitdruk en jou vaardigheid as ‘n skrywer ŉ geleentheid wil bied, is hierdie nou jou kans. Skryf ŉ gedig en stuur dit dan aan ons. Of kom saam na die McGregor Gedigtefees en luister na die groot digters – en word geïnspireer deur hulle. ‘n Wonderlike geleentheid wag vir jou.
Die beamptes kon sy naam as Richard Slow vasstel en het ŉ adres gekry waar hy saam met sy ouers, nie te ver van waar hy af aangetref is nie, woon. Claassen het by die slagoffer gewag en paramedici en die polisie ontbied terwyl Kallis die jong man, in sy 20’s, se ouers gaan haal het.
Volgens Booyse het hulle aanvanklik gedink Coetzee is nie so ernstig in die ongeluk beseer nie. “Wayne het met my gepraat. Sy gesig was vol bloed en hy het gesê sy heupe is seer. Die paramedici het gedink hy het dalk sy pelvis gebreek. Hulle was meer bekommerd oor sy kollega, Theuns de Lange.”
Booyse is dadelik na die ongelukstoneel. Coetzee is na ŉ hospitaal geneem waar hy gestabiliseer is. “Hulle het hom ingestoot vir x-strale toe sy hart gaan staan het. Die nadoodse ondersoek het gewys hy het erge inwendige beserings gehad en dat al sy organe beskadig is. Ons het gedink hy gaan oukei wees. Ek het nog vir sy kinders gesê daddy kom later huis toe.”
Coetzee laat sy vrou, ŉ 10-jarige seun en sewejarige tweeling agter. “Hy was baie geliefd en wou altyd orals help. Niks was te groot of te klein vir hom nie. As ŉ alarm afgegaan het, het hy gaan kyk. As iemand hom nodig gehad het, was hy daar. Hy het gelewe vir sy vrou en sy kinders. In die aand as hulle geëet het, het sy tweeling op sy skoot gesit met sy bord kos in die middel van hulle. Hy het so hegte band met hulle gehad. My boetie was ŉ wonderlike mens en pa.”
Booyse het gesê De Lange weet nog nie van sy kollega se afsterwe nie. “Theuns is in ‘n geïnduseerde koma in die Milpark-hospitaal. Hy het albei sy arms, albei sy bene, sy enkels en sy pelvis gebreek in die ongeluk. Hy het bloeding op sy longe en word in die koma gehou tot hulle kan opereer. Theuns het erger gelyk op die ongelukstoneel. Hy is per helikopter na die hospitaal vervoer. Almal het gedink Wayne gaan nie probleme hê nie.”